ધોળકા બગોદરા હાઇવે ઉપર થયેલા 14ના મોત બાદ ફરીથી એક વાર કાળચક્ર ફર્યું હતું અને વડોદરા પાસે આવેલા કરજણ નેશનલ હાઇ વે પર ગમખ્વાર અકસ્માત સર્જાયો હતો. જેમાં 9 લોકોના કરૂણ મોત નીપજ્યા હતા. આ ત્રિપલ અકસ્માત 3 કાર તથા લકઝરી બસ વચ્ચે થયો હતો. અને અકસ્માત એટલો ભયાવહ હતો કે ઘટનાસ્થળે જ 3 મહિલા 3 પુરૂષો તથા 2 બાળકોનાં મૃત્યુ થયા હતા. અને 4 લોકોને ગંભીર ઇજાઓ પહોંચી હતી. કરજણ પાસે શિવકૃપા હોટલ પાસેના ઓવરબ્રિજ પાસે આ અકસ્માત સર્જાયો હતો. જેમાં વડોદરા તરફથી સુરત જતી ફોર્ચુનર કારના ચાલકે અચાનક સ્ટિયરિંગ પરથી કાબૂ ગુમાવ્યો હતો. જેને પગલે કાર પહેલા સ્વિફટ કારમાં અને ત્યારબાદ બીજી એક કાર સાથે અથડાઇ હતી.